A4-0326/97

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Συμβουλίου σχετικά με το βάρος της αποδείξεως στις περιπτώσεις διακριτικής μεταχείρισης λόγω φύλου (C4-0441/97 - 96/0196(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0441/97 - 96/0196(SYN)) ((ΕΕ C 307 της 8.10.1997, σελ. 6)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 132 της 28.4.1997, σελ. 215)) σχετικά με την πρόταση της Επιτροπής προς το Συμβούλιο COM(96)0340 ((ΕΕ C 332 της 7.11.1996, σελ. 11)),

- έχοντας υπόψη την τροποποιημένη πρόταση της Επιτροπής (COM(97)0202) ((ΕΕ C 185 της 18.6.1997, σελ. 21)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής για τα Δικαιώματα της Γυναίκας (A4-0326/97),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 8

>Αρχικό κείμενο>

8. ότι η αρχή της ίσης μεταχείρισης διατυπώθηκε στο άρθρο 119 της Συνθήκης και στην οδηγία 75/117/ΕΟΚ του Συμβουλίου, της 10ης Φεβρουαρίου 1975, περί προσεγγίσεως των νομοθεσιών των κρατών μελών που αφορούν την εφαρμογή της αρχής της ισότητος των αμοιβών μεταξύ εργαζομένων ανδρών και γυναικών, καθώς και στην οδηγία 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας,

>Κείμενο μετά την ψηφοφορία στο ΕΚ>

8. ότι η αρχή της ίσης μεταχείρισης διατυπώθηκε στο άρθρο 119 της Συνθήκης και στην οδηγία 75/117/ΕΟΚ του Συμβουλίου, περί ισότητος των αμοιβών μεταξύ εργαζομένων ανδρών και γυναικών, καθώς και στην οδηγία 76/207/ΕΟΚ του Συμβουλίου όσον αφορά την πρόσβαση στην απασχόληση, την επαγγελματική κατάρτιση, την προαγωγή, και τις συνθήκες εργασίας, στην οδηγία 79/7/ΕΟΚ του Συμβουλίου της 19ης Δεκεμβρίου 1978, σχετικά με την κοινωνική ασφάλιση(1) και στην οδηγία 86/378/ΕΟΚ του Συμβουλίου της 24ης Ιουλίου 1986, σχετικά με τα καθεστώτα επαγγελματικής κοινωνικής ασφάλισης(2), στην οδηγία 86/613/ΕΟΚ του Συμβουλίου σχετικά με τους αυτοαπασχολούμενους, συμπεριλαμβανομένου και του γεωργικού τομέα, και με την προστασία της μητρότητας(3),

______________

(1) ΕΕ L 6 της 10.1.1979, σελ. 24

(2) ΕΕ L 225 της 12.8.1986, σελ. 40

(3) ΕΕ L 359 της 19.12.1986, σελ. 56

(Τροπολογία 2)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

11α. ότι η αποτελεσματική εφαρμογή της αρχής της ισότιμης μεταχείρισης προϋποθέτει τη λήψη πρόσθετων μέτρων σε σχέση με διαδικασίες και αποδεικτικά στοιχεία ενώπιον εθνικών δικαστηρίων και άλλων αρμοδίων αρχών,

(Τροπολογία 5)

Άρθρο 2, παράγραφος 2

>Αρχικό κείμενο>

2. Για τους σκοπούς της αρχής της ίσης μεταχείρισης που αναφέρεται στην παράγραφο 1, έμμεση διάκριση υφίσταται όταν μια διάταξη, ένα κριτήριο, ή μια πρακτική, εκ πρώτης όψεως ουδέτερη/ο θίγει ένα σημαντικά υψηλότερο ποσοστό ατόμων ενός φύλου, εκτός εάν αυτή η διάταξη, το κριτήριο ή η πρακτική είναι κατάλληλη/ο και αναγκαία/ο και μπορεί να δικαιολογηθεί από αντικειμενικούς παράγοντες άσχετους προς το φύλο.

>Κείμενο μετά την ψηφοφορία στο ΕΚ>

2. Για τους σκοπούς της αρχής της ίσης μεταχείρισης που αναφέρεται στην παράγραφο 1, έμμεση διάκριση υφίσταται όταν μια διάταξη, ένα κριτήριο, ή μια πρακτική εκ πρώτης όψεως ουδέτερη/ο θίγει δυσανάλογα (διαγράφονται 4 λέξεις) τα άτομα ενός φύλου, εκτός εάν ο επιδιωκόμενος στόχος ανταποκρίνεται σε πραγματική ανάγκη της επιχείρησης ή αντιστοιχεί σε επιβαλλόμενο στόχο πολιτικής κράτους μέλους και μπορεί να δικαιολογηθεί από αντικειμενικούς παράγοντες άσχετους προς το φύλο, και τα μέσα για την επίτευξη αυτού του στόχου είναι κατάλληλα και αναγκαία.

(Τροπολογία 6)

Άρθρο 3, παράγραφος 1, σημείο α)

>Αρχικό κείμενο>

α) στις περιπτώσεις που καλύπτονται από το άρθρο 119 της Συνθήκης και από τις οδηγίες 75/117/ΕΟΚ, 76/207/ΕΟΚ και, στο βαθμό που υπάρχει διακριτική μεταχείριση λόγω του φύλου, 92/85/ΕΟΚ και 96/34/ΕΚ,

>Κείμενο μετά την ψηφοφορία στο ΕΚ>

α) στις περιπτώσεις που καλύπτονται από το άρθρο 119 της Συνθήκης και από τις οδηγίες 75/117/ΕΟΚ, 76/207/ΕΟΚ, 79/7/ΕΟΚ, 86/378/ΕΟΚ, 86/613/ΕΟΚ και, στο βαθμό που υπάρχει διακριτική μεταχείριση λόγω του φύλου, 92/85/ΕΟΚ και 96/34/ΕΚ,

(Τροπολογία 9)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

Διαδικασίες

>Κείμενο μετά την ψηφοφορία στο ΕΚ>

Τα κράτη μέλη καθιερώνουν, στο πλαίσιο των εθνικών νομικών συστημάτων τους, μέτρα τα οποία απαιτούνται προκειμένου να διασφαλισθεί ότι:

>Κείμενο μετά την ψηφοφορία στο ΕΚ>

α) τα δικαστήρια και οι άλλες αρμόδιες αρχές μπορούν να δώσουν τις απαιτούμενες οδηγίες για την αποτελεσματική διερεύνηση οιασδήποτε διαμαρτυρίας σχετικά με διακρίσεις,

>Κείμενο μετά την ψηφοφορία στο ΕΚ>

β) οι ενδιαφερόμενες πλευρές διαθέτουν όλες τις σχετικές πληροφορίες τις οποίες έχει στην κατοχή της η άλλη πλευρά ή τις οποίες τεκμαίρεται ότι έχει στην κατοχή της, και της χρειάζονται για να ασκήσουν πλήρως τα δικαιώματά τους. Οι ενδιαφερόμενοι οφείλουν να παράσχουν τις πληροφορίες εκείνες, η αποκάλυψη των οποίων δεν θα αποβεί ουσιαστικά εις βάρος των συμφερόντων τους σε ό,τι αφορά ζητήματα ξένα προς την αντιδικία.

(Τροπολογία 10)

Άρθρο 7, τρίτο εδάφιο

>Αρχικό κείμενο>

Τα κράτη μέλη διαβιβάζουν στην Επιτροπή, το αργότερο δύο έτη μετά την έναρξη εφαρμογής της παρούσας οδηγίας, όλα τα χρήσιμα δεδομένα που θα της επιτρέψουν να καταρτίσει έκθεση προς το Ευρωπαϊκό Κοινοβούλιο και το Συμβούλιο σχετικά με την εφαρμογή της παρούσας οδηγίας.

>Κείμενο μετά την ψηφοφορία στο ΕΚ>

Από την 1η Ιανουαρίου 2002 και κάθε τρία χρόνια, τα κράτη μέλη ενημερώνουν την Επιτροπή για την πρόοδο που σημειώθηκε κατά την εφαρμογή της παρούσας οδηγία και για τις τάσεις στην εφαρμογή των διατάξεών της, κατά τρόπον ώστε να επιτραπεί στην Επιτροπή να υποβάλει έκθεση ανά τριετία στο Συμβούλιο και το Ευρωπαϊκό Κοινοβούλιο.